《状元去春用杨吉州子直韵赋玉蕊诗老誖狼稽奉》
宋代·钱文子

昼揽群芳博物华，夕披众说聚萤车。
花来北固无新唱，诗到西昆有故家。
乡里孝廉流泽远，弟兄科甲缙绅夸。
盍归史观开群玉，徐步词垣判五花。

作者简介：温州乐清人，字文季，号白石山人，学者称白石先生。宁宗嘉定后独为儒学宗师。以太学两优释褐，官至宗正少卿。有《白石诗集传》等。